section_heading: O klubu
paragraph_text: NK "Aluminij" je osnovan 1946. godine u tadašnjem Strinišču pri sindikatu tamošnje tvornice glinice i aluminija. 1951. godine je "Aluminij" službeno registriran pri Mariborskom nogometnom podsavezu. Za vrijeme socijalističke Jugoslavije "Aluminij" se više sezona natjecao u "Slovenskoj republičkoj ligi" ("Slovenskoj zoni"), koju osvaja u sezoni 1965./66., te je klub u sezonama 1966./67., 1967./68.i 1968./69. član 2. savezne lige - Zapad. Do raspada SFRJ, "Aluminij" se također natjecao i u Ligi Varaždin-Maribor-Celje, Međuopćinskoj ligi Maribor-Ptuj-Slovenska Bistrica, Slovenskoj regionalnoj ligi - Istok i ostalim ligama na području Slovenije. <br> Osamostaljenjem Slovenije, 1991. godine, klub igra u ''1. ligi MNZ Ptuj''. Od sezone 1992./93. do 1996./97. klub je član ''3. slovenske lige - Istok'', a od sezone 1997./98. je član ''2. slovenke lige''. U sezoni 2012./13. je prvi put član 1. slovenske lige, iz koje odmah ispadaju, ali se vraćaju u sezoni 2016./17. "Aluminij" je dva puta bio finalist Kupa Slovenije - u sezonama 2001./02. (kao drugoligaš) i 2017./18.